b'\n_START_ARTICLE_\nFran\xc4\x8di\xc5\xa1kanski samostan \xc5\xa0i\xc5\xa1ka\n_START_PARAGRAPH_\nFran\xc4\x8di\xc5\xa1kanski samostan \xc5\xa0i\xc5\xa1ka je manj\xc5\xa1i rimskokatoli\xc5\xa1ki samostan reda manj\xc5\xa1ih bratov (oz. fran\xc4\x8di\xc5\xa1kanov), ki je del \xc5\xbeupnije Ljubljana - \xc5\xa0i\xc5\xa1ka; sama zgradba se nahaja v Spodnji \xc5\xa0i\xc5\xa1ki ob cerkvi sv. Fran\xc4\x8di\xc5\xa1ka._NEWLINE_V samostanu delujejo \xc5\xa1tirje bratje fran\xc4\x8di\xc5\xa1kani, ki poleg samostana in cerkve sv. Fran\xc4\x8di\xc5\xa1ka, skrbijo \xc5\xa1e za cerkev sv. Jerneja._NEWLINE_Samostan je bil uradno ustanovljen 17. marca 1947, ko je bila takratna fran\xc4\x8di\xc5\xa1kanska rezidenca razgla\xc5\xa1ena za samostan._NEWLINE_V samostanu je bogata knji\xc5\xbenica, ki hrani veliko starih knjig in rokopisov, med njimi tudi izvirni natis Slave vojvodine Kranjske.'